Teal Katherine Braidenbecker

**Teal Katherine Gytha-Velda Braidenbecker** (født **Winter**) (109, T.Æ. – 168, T.Æ.) var en avalonsk grevinne av Blarwen Cross, en stilling hun fikk gjennom ekteskapet sitt med Ualan Braidenbecker. Hun var datter av Christabelle og Tristan Winter II, og dermed den eldre søsteren til Fader Winter av Whiterock. Hun var med dette også vicomtesse av Gerald, Flynn – fra fødsel til død.

Teal Katherine ble født inn i et religiøst hjem på Winter Hall, og datter nummer to i en søskenflokk som snart ville bli på fem. Ulikt sine yngre brødre, ble Teal Katherine skjemmet bort til det hinsidige. Både hun og søsteren ble oppdratt til å være anstendige og gi avkall på alt av kjødets lyster. De ble opplært til å te seg som gode koner, og Teal Katherine ble oppdratt til å tro at ekteskap var forretninger.

Da tiden kom for å finne en husbond, var hun imidlertid svært skeptisk. Etter flere sesonger i Flynn City og London, trakk hun seg tilbake til Winter Hall for å ta vare på moren – som hadde pådratt seg kreft. Moren døde mens Teal Katherine var 26, og hun sørget i lang tid før hun omsider hedret morens siste ønsker om å finne en husbond. Valget falt på cadwalladeren Ualan Braidenbecker. Hun ble gift i en alder av 33 år, men mannen hennes var 13 år yngre enn henne selv, og indikasjonene var der for at hun kunne i det minste bære fram minst 2 barn før hun døde.

Ekteskapet deres var imidlertid kjølig og uten følelser, og endte for Ualan med å finne seg en elsker. Teal Katherine fant dette svært plagsomt, og prøvde å få flere av tjenerne til å røpe hvem det var – men ingen satte pris på henne nok til å fortelle det. Til slutt kom allikevel sannheten fram i lyset. Det var ingen mindre enn Teal Katherines egen kammertjener, da det viste seg at hun var gravid – men ikke var gift. Teal Katherine kunne trekke to like og få fire, og hun beodret mannen sin til å sende henne bort: han hadde forpliktelser ovenfor Teal Katherine, tross alt. Men dette var til ingen nytte. På dødsleiet hadde Ualan ikke fått noen arvinger, og han hadde ingen søsken som kunne overta setet som greve. Han sørget dermed for at den uekte datteren ble den nye grevinnen. Teal Katherine prøvde å finne testamentet og få det skrevet om slik at hennes familie kunne arve grevskapet – men Ualan hadde sørget for at advokaten hadde det på sin person hele tiden, og lot det aldri være igjen på slottet.

Fremdeles lojal til sin mann – tross hans skavanker i personlighet og lojalitet til henne – nektet Teal Katherine å forlate slottet. Allikevel taklet hun ikke å være i samme rom som den nye grevinnen av Blarwen Cross, og brukte hvert våkne døgn til å gjøre livet hennes miserabelt. Hun vandret rundt på slottet som et spøkelse, ute etter å plage alle hun møtte på. Til slutt ble hun et spøkelse også: hun falt ned en trapp, og brakk nakken. Noen mener at hun falt, men andre tror noen dyttet henne – leie av å bli plaget av henne.

## ***Trivia***

1. *Teal* er et navn fra det engelske ordet for krikkand eller den blågrønne fargen.
2. *Katherine* har opprinnelse i den latinske formen av det greske Αικατερινη (*Aikaterine*), som har usikker opprinnelse. Det kan i siste instans bety "begge to", "tortur", "langt unna", "hundre" eller "ren".
3. *Gytha* kommer fra *Gyða*, et nordisk diminutiv av *Guðríðr*. Dette navnet er avledet av elementene *guð* "gud" og *fríðr* "fager, vakker".
4. *Velda* har ukjent betydning, men er muligens avledet av det germanske elementet *wald* "makt, herske".
5. *Winter* er det engelske ordet for "vinter".
6. *Braidenbecker* er et navn som er sammensatt av elementene *Braiden* "laks" og *Becker*"baker".
7. Teal Katherine var steril, og kunne derfor ikke få barn. Ualan kunne med det sikre huset Braidenbecker med å få et barn med en annen kvinne, hvilket førte til at brødrene Meinrad og Delayahu i dag er herskerne av Blarwen Cross.